Iðnaðarmenn kjósa sér trúnaðarmenn á Bakka Þingiðn og Rafiðnaðarsamband Íslands stóðu fyrir sameiginlegum fundi fyrir helgina með iðnaðarmönnum sem starfa hjá PCC á Bakka . Tilgangur fundarins var að fara yfir kjaramál , starfsemi iðnaðarmannafélaganna og kjósa trúnaðarmenn fyrir iðnaðarmenn . Fundurinn var málefnalegur og góður . Sigmar Tryggvason og Patryk Marcinkowski voru kjörnir trúnaðarmenn starfsmanna , Patryk fyrir félagsmenn Þingiðnar og Sigmar fyrir rafiðnaðarmenn . Tæplega 20 iðnaðarmenn verða starfandi hjá PCC á Bakka . Trúnaðarmaðurinn Patryk Marcinkowski er hér meðal annarra iðnaðarmanna sem komu á fundinn . Ísleifur Tómasson og Björn Eysteinsson komu fljúgandi frá Reykjavík til að taka þátt í fundinum en þeir eru starfsmenn Rafiðnaðarsambands Íslands .